CPW ฟอร์มสวย! Pre Open แตะ 2.60 บ. เหนือจอง 9%
CPW ฟอร์มสวย! Pre Open แตะ 2.60 บ. เหนือจอง 9% โดยจำนวนหุ้นที่มีการซื้อขายก่อนเปิดตลาดประมาณ 21.48 ล้านหุ้น ด้านฝั่งซื้อ (Bid) ประมาณ 15.42 ล้านหุ้น ส่วนฝั่งขาย (Offer) ประมาณ 8.33 ล้านหุ้น โดยมี บริษัทหลักทรัพย์ เคที ซีมิโก้ จำกัด ในฐานะที่ปรึกษาทางการเงิน
18 ต.ค. 2562

ผู้สื่อข่าวรายงานว่า บริษัท คอปเปอร์ ไวร์ด จำกัด (มหาชน) หรือ CPW มีราคาหุ้นก่อนเปิดตลาด (Pre Open) 5 นาทีอยู่ที่ 2.60 บาท จากราคา IPO ที่ 2.38 บาท โดยจำนวนหุ้นที่มีการซื้อขายก่อนเปิดตลาดประมาณ 21.48 ล้านหุ้น ด้านฝั่งซื้อ (Bid) ประมาณ 15.42 ล้านหุ้น ส่วนฝั่งขาย (Offer) ประมาณ 8.33 ล้านหุ้น โดยมี บริษัทหลักทรัพย์ เคที ซีมิโก้ จำกัด ในฐานะที่ปรึกษาทางการเงินและผู้จัดการการจัดจำหน่ายและรับประกันการจำหน่าย
อนึ่ง CPW ดำเนินธุรกิจจัดจำหน่ายกลุ่มสินค้าดิจิทัลไลฟ์สไตล์ รวมไปถึงสินค้าแบรนด์ Apple ซึ่งบริษัทเป็นตัวแทนจำหน่าย (Reseller) และศูนย์บริการซ่อมบำรุงอย่างเป็นทางการ ผ่านร้านค้าภายใต้การบริหารงานของบริษัท ได้แก่ 1. ร้าน .life (dotlife) จำหน่ายสินค้าดิจิทัลไลฟ์สไตล์ 2. ร้านค้าปลีก Apple Brand Shop จำหน่ายสินค้าแบรนด์ Apple ได้แก่ ร้าน iStudio by copperwired ร้าน Ai_ และร้าน U-Store  by copperwired และ 3.ร้าน iServe ศูนย์บริการมาตรฐานที่ได้รับการแต่งตั้งจากทาง Apple ให้บริการซ่อม/เปลี่ยนอะไหล่สินค้าแบรนด์ Apple